DM-favoritten kørte sidste afdeling med en skulderskade for at hive nok point hjem til at sikre guldet.

Det krævede en mandfolkepræstation at hive DM-guldet i motocross hjem til Aalborg. Men Nichlas Bjerregaard formåede at glemme smerterne nok til at hive en 10. plads i sidste stævne og point nok ned fra hylderne til at sikre den samlede sejr i MX1-klassen. Inden den sidste afdeling af DM-serien på Nisseringen udenfor Næstved lå Bjerregaard komfortabelt til at vinde, men en skulderskade gjorde løbet til ren overlevelse. Trods et pointmæssigt forspring skulle der point på tavlen for Aalborg-køreren, og det lykkedes med en uvant 10. plads at sikre sig nok point i det samlede regnskab og dermed DM-guld til køreren, der har været helt suveræn i 2018-serien. Nichlas Bjerregaard bliver dansk mester foran Næstved Motor Klubs Mathias Gryning og Hedelands Motor Klubs ANdreas Kristensen Falden.